Medalje Trimërie për 13 oficerë policie
Presidenti Obama nderoi policë që kanë rrezikuar jetën për mbrojtjen e qytetarëve
Presidenti Barak Obama nderoi me titullin më të lartë që u jepet zbatuesve të ligjit, 13 oficerë të policisë, që kanë vënë në rrezik jetën për mbrojtjen e qytetarëve. Njëri prej atyre që u nderuan me Medaljen e Trimërisë për Sigurinë e Publikut gjatë një ceremonie dje në Uashington, kishte humbur jetën gjatë detyrës. Presidenti Obama tha se të 13 oficerët e nderuar të hënën vunë veten në rrezik për të shpëtuar jetën e të tjerëve: tha Presidenti. Presidenti Obama theksoi se oficerët e nderuar me medalje u ndodhën në vendin ku për ta kishte më tepër nevojë në atë moment, por me veprimet e tyre ata kryen më tepër se sa detyrën. Kështu, një oficer në Filadelfia u vra kur hyri në një dyqan lojërash elektronike dhe u përball me dy vjedhës të armatosur. Atij iu dha medalja pas vdekjes. - tha Presidenti Pbama. Presidenti tha se përkushtimi i një numri të madh zbatuesish të ligjit ndaj detyrës, jo gjithmonë vlerësohet: Prokurorja e Përgjithshme Loretta Lynch theksoi se disa prej personave të nderuar nuk ishin në orarin e punës kur u thirrën në detyrë. - tha prokurorja Lynch. Medalja e Trimërisë për Sigurinë e Publikut filloi të jepet për herë të parë nga Presidenti Bill Clinton në vitin 2000, për të nderuar oficerët, zjarrfikësit dhe individë të tjerë që japin ndihmën e shpejtë me guxim të jashtëzakonshëm.